கேள்வி: பவித்ரா வெங்கடேஷ் - இளமை பற்றி நீங்கள் என்ன அறிந்துள்ளீர்கள்?
பதில்: பவித்ரா தமிழ்நாட்டின் சேலம் மாவட்டம் ஒரு ஏழைக் குடும்பத்தைச் சேர்ந்தவர். இவரின் தந்தை தினசரி கூலித் தொழிலாளியாகவும், இவரின் தாயார் வீட்டு வேலைக்காரராகவும் உள்ளனர். ஒரு சகோதரி மற்றும் ஒரு சகோதரர் என இவருக்கு இரண்டு உடன்பிறப்புகள் உள்ளனர். இவர் சேலம் சாரதா வித்யாலயா பெண்கள் மேல்நிலைப் பள்ளியில் பயின்றார். தற்போது சேலம், ஏ. வி. எஸ் கலை மற்றும் அறிவியல் கல்லூரியில் இளங்கலை (ஆங்கிலம்) இறுதி ஆண்டு படித்து வருகிறார். கடந்த பத்து ஆண்டுகளாக இவர் தமிழ்நாடு விளையாட்டு மேம்பாட்டு பயிற்சியாளர் கே இளம்பரிதியின் கீழ் பயிற்சி பெற்று வருகிறார். இவர் தனது 9 வயதில் தடகளத்தில் 400 மீட்டர் ஓட்டத்தில் தனது வாழ்க்கையைத் தொடங்கினார். பின்னர் 2013 ஆம் ஆண்டில், இவர் தடியூன்றித் தாண்டுதலுக்கு மாற முடிவு செய்தார். ஆகஸ்ட் 2022 இல், விளையாட்டுக்கான ஒதுக்கீட்டில் இரயில்வேயில் ஒரு வேலையைப் பெற்றார்.
கேள்வி: பவித்ரா வெங்கடேஷ் - பதக்கங்கள் குறித்து விரிவாக சொல்லுங்கள்.
பதில்: * 2018: கேலோ இந்தியா இளைஞர் விளையாட்டுப் போட்டிகளில் தங்கப் பதக்கம். * 2019: கேலோ இந்தியா இளைஞர் விளையாட்டுப் போட்டிகளில் தங்கப் பதக்கம். * 2021: செப்டம்பரில், தெலங்காணா மாநிலம், வாரங்கல் உள்ள ஜவகர்லால் நேரு விளையாட்டு அரங்கத்தில் நடைபெற்ற 60 வது தேசிய தடகள போட்டியில் பவித்ரா தங்கம் வென்றார். * 2021:தெற்கு மண்டல இளையோர் தடகள போட்டியில் தங்கம் வென்றார். * 2022: பெங்களூர் நடைபெற்ற கேலோ இந்தியா பல்கலைக்கழக விளையாட்டுப் போட்டிகளில் தமிழ்நாட்டின் பெரியார் பல்கலைக்கழகம் பிரதிநிதித்துவப்படுத்தினார். விளையாட்டுகளின் முதல் நாளில் போல் வால்ட் நிகழ்வில் 4.01மீ இவர் தாண்டி 4 மீட்டர் தூரத்தை கடந்த ஐந்தாவது பெண் தடகள வீரர் ஆனார். * 2022:ஒடிசாவின் புவனேசுவரம் நடைபெற்ற 81 வது அகில இந்தியப் பல்கலைக்கழகங்களுக்கு இடையிலான மகளிர் தடகளப் போட்டிகளில் அகில இந்திய பல்கலைக்கழகங்களுக்கிடையேயான 4 மீ உயரத்தைத் தாண்டினார். * 2023:சர்வதேசப் போட்டிகளில் அறிமுகமானார். கசக்கஸ்தான் அஸ்தானாவில் நடந்த ஆசிய உள்ளரங்கப் போட்டிகளில் 4 மீட்டர் தூரத்தை தாண்டி வெள்ளி வென்றார்.